wannaphong/clean_thaiwikipedia huggingface dataset:
# เทคเคน 7
เทคเคน 7  เป็นเกมต่อสู้ ซึ่งได้รับการพัฒนาโดยบริษัทบันไดนัมโกะเอนเตอร์เทนเมนต์ และเป็นชุดที่เก้าของเกมต่อสู้ซีรีส์เทคเคน โดยจะใช้ระบบอันเรียลเอนจิน 4 เกมนี้ได้รับการประกาศในการแข่งขันอีโวลูชันแชมเปียนชิปซีรีส์ 2014 โดยผู้ผลิตจากนัมโกะชื่อคาสึฮิโระ ฮาราดะ

 เนื้อเรื่องย่อ 
ในขณะที่ไม่มีอะไรมากที่ได้รับการเปิดเผย ฮาราดะได้กล่าวว่าเกมนี้จะเป็นบทสรุปตำนานของตระกูลมิชิมะ ซึ่งเห็นได้ชัดว่าทำไมเฮย์ฮาจิ มิชิมะ พยายามที่จะฆ่าหลานชายของเขา, ทำไมเฮย์ฮาจิจึงโยนคาซูยะ มิชิมะ ลงไปในหน้าผา, ที่มาตัวตนของเดวิล จิน ท่ามกลางความลับอื่น ๆ ที่มีในเทคเคน เทรลเลอร์ตัวอย่างที่ได้รับการเปิดตัวในเดือนกรกฎาคม ค.ศ. 2014 ได้นำเสนอเรื่องราวย้อนหลังเกี่ยวกับภรรยาของเฮย์ฮาจิที่มีชื่อว่าคาซูมิ ผู้ซึ่งถูกเขาฆ่าตายในช่วงหลายปีก่อนที่จะมีเหตุการณ์ที่เกิดขึ้นในเกมก่อนหน้านี้

 การพัฒนา 
เทคเคน 7 ได้รับการประกาศเป็นครั้งแรกโดยผู้อำนวยการเทคเคนชื่อคาสึฮิโระ ฮาราดะ เมื่อวันที่ 13 กรกฎาคม ค.ศ. 2014 ในการแข่งขันอีโวลูชันแชมเปียนชิปซีรีส์ 2014 แต่เดิม ไม่ได้มีแผนที่จะประกาศถึงเกมนี้ในการแข่งขันดังกล่าว แต่เนื่องจากการรั่วไหลของงานนำเสนอวิดีโอของเกม ฮาราดะก็ไม่มีทางเลือกที่จะประกาศถึงเกมนี้ เกมนี้จะใช้เอนจินเกมระบบอันเรียลเอนจิน 4 ซึ่งจะช่วยให้เกมได้รับการพัฒนาสำหรับในหลายระบบแพลตฟอร์ม ส่วนหนึ่งของเทรลเลอร์ตัวอย่างได้รับการเปิดตัวทั้งในภาษาอังกฤษและภาษาญี่ปุ่น โดยแสดงให้เห็นถึงตัวละครหลักทั้งคาซูยะ มิชิมะ และเฮย์ฮาจิ มิชิมะ ควบคู่ไปกับผู้หญิงที่ไม่ปรากฏชื่อ ซึ่งต่อมาได้เปิดเผยว่าเป็นตัวละครใหม่ชื่อคาซูมิ มิชิมะ และทีเซอร์เต็มรูปแบบได้นำเสนอในงานซานดิเอโกคอมิกคอนอินเตอร์เนชันแนล 2014  ในขณะที่ทางบริษัทบันไดนัมโกะยังไม่สามารถแสดงระบบรูปแบบการเล่นในงานดังกล่าวเนื่องยังคงใช้ความพยายามอยู่ พวกเขาได้เปิดเผยให้เห็นถึงศิลปินรับเชิญหลายรายที่จะออกแบบภาพตัวละคร ซึ่งรวมถึงคาซูมิ และลาร์ส อเล็กซานเดอร์สัน พวกเขายังเผยให้เห็นว่าเกมนี้จะมุ่งเน้นไปที่การต่อสู้แบบหนึ่งต่อหนึ่งอีกครั้ง เหมือนกับหลายภาคที่มีอยู่ก่อนหน้า โดยไม่ได้เป็นแบบทีมดังที่มีอยู่ในซีรีส์เทคเคน แท็กทัวร์นาเมนต์

 การตอบรับ 

 รางวัลเกียรติยศ 
 ค.ศ.  รางวัล  ประเภท  ผล  อ้างอิง 2016 เกมคริติกส์อวอดส์ เกมต่อสู้ยอดเยี่ยม   2017 เดอะเกมอวอดส์ 2017 เกมต่อสู้ยอดเยี่ยม   2018 ไดซ์อวอดส์ 2018 เกมต่อสู้แห่งปี   รางวัลสถาบันการศึกษาแห่งชาติของผู้วิจารณ์การค้าวิดีโอเกม 2018 เกมต่อสู้แฟรนไชส์   เอสเอกซ์เอสดับเบิลยู เกมมิงอวอดส์ 2018 เกมอีสปอร์ตแห่งปี
# เมาลานา ญะลาลุดดิน มุฮัมมัด รูมี
เมาลานา ญะลาลุดดิน มุฮัมมัด รูมี   เป็นกวีเอกของอิหร่าน เกิดที่เมืองบัลค์เมื่อ พ.ศ. 1750 ซึ่งสมัยนั้น อยู่ภายใต้การปกครองของมุฮัมมัด ชาห์แห่งควาร์ชมา ต่อมา ครอบครัวของรูมีได้ออกจากเมืองบัลค์ไปเมื่อ พ.ศ. 1762 บิดาของรูมีได้อพยพออกไปเพราะปัญหาศึกสงครามไปอยู่ที่เมืองซารันเดห์ในตุรกีและเมืองรูมที่เป็นเมืองหลวงของเซลญูก
thumb|หน้าจากดิวานชัมส์ตับรีช ฉบับคัดลอก พ.ศ. 2046 
รูมีได้ศึกษาลัทธิซูฟีจากบูรอา นุดดีน ติรมีซี จนได้เป็นผู้รู้ทางศาสนาคนหนึ่ง ต่อมา ในพ.ศ. 1787 รูมีได้พบกับชัมส์ ตับรีช ซึ่งทั้งคู่สนิทสนมกันมาก ต่อมา ชัมส์ ตับรีชได้หายสาบสูญไปใน พ.ศ. 1790 รูมีจึงแต่งบทโอดครวญเพื่อระลึกถึงชัมส์ที่เรียกว่าดิวานชัมส์ตับรีช ต่อมา ซอลาซุดดีน ซาร์กูบ ผู้ช่วยเหลือรูมีในการสั่งสอนสานุศิษย์ได้เสียชีวิตลงอีก รูมีโศกเศร้ามาก ในช่วง 10 ปีสุดท้ายของชีวิต รูมีได้เขียนบทกวีที่ยิ่งใหญ่ชื่อมัษนาวี เขาเสียชีวิตเมื่อ พ.ศ. 1816 ที่เมืองรูมหรือเมืองโดเนียในตุรกี รวมอายุได้ 66 ปี
 อ้างอิง 
 เมาลานา ญะลาลุดดิน มุฮัมมัด รูมี. มัษนาวี แปลโดย ไรน่าน อรุณรังษี. กทม. กัรบาลา. 2545
# แก๊สไบโอมีเทนอัด
แก๊สไบโอมีเทนอัด  หรือ ซีบีจี (CBG) เป็นแก๊สที่พัฒนาต่อเนื่องมาจากแก๊สชีวภาพ โดยนำมาบรรจุลงถังเพื่อสะดวกในการนำไปใช้

 ขั้นตอน 
ซีบีจีสามารถนำไปใช้ได้สำหรับเป็นแก๊สสำหรับรถยนต์ และครัวเรือน โดยซีบีจีมีองค์ประกอบหลักคือมีเทน (CH4) ซึ่งมีสมบัติเทียบเท่ากับแก๊สธรรมชาติ และนำมาปรับปรุงคุณภาพโดยการกำจัดคาร์บอนไดออกไซด์ (CO2) และ ไฮโดรเจนซัลไฟด์ (H2S) โดยการนำมาอัดลงถังที่ความดัน 200 บาร์เกจ 

โดยเปิดตัวครั้งแรกในประเทศไทยเมื่อวันที่ 15 กุมภาพันธ์ พ.ศ. 2556

ดูเพิ่ม 
 แก๊สชีวภาพ
 แก๊สธรรมชาติอัด (CNG)
# คนแพ้ที่ไม่มีน้ำตา
"คนแพ้ที่ไม่มีน้ำตา" เป็นเพลงประกอบละครโทรทัศน์เรื่องอย่าลืมฉัน ในปี พ.ศ. 2557 ออกอากาศทางไทยทีวีสีช่อง 3 ขับร้องโดยธงไชย แมคอินไตย์

เพลง "คนแพ้ที่ไม่มีน้ำตา" ประพันธ์เนื้อร้องและทำนองโดยฟองเบียร์ (ปฏิเวธ อุทัยเฉลิม) และเรียบเรียงโดยธีระปริญญ์ รัตนบุตร ออกจำหน่ายในวันที่ 27 มีนาคม พ.ศ. 2557 ใน KKBOX และมิวสิกวิดีโอเผยแพร่ครั้งแรกในยูทูบวันที่ 11 เมษายน พ.ศ. 2557 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่องอย่าลืมฉัน

การตอบรับ
ชาร์ต
ชาร์ต (พ.ศ. 2557)อันดับสูงสุด อินเท็นซีฟวอท์ชท็อป 20 ชาร์ต เพลงไทยสากลอินเท็นซีฟวอท์ชท็อป 20 ชาร์ต เพลงไทยสากล 1 จีเอ็มเอ็ม แกรมมี่ จีเมมเบอร์ ซองชาร์ตท็อป 100 1 จีเอ็มเอ็ม แกรมมี่ จีเมมเบอร์ ซองชาร์ตท็อป 5 1 จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 5http://mv.gmember.com/Chart/Top5/172014 1 ซี้ดเอฟเอ็ม ชาร์ตท็อป 20Seed Chart Top 20 วันอาทิตย์ที่ 4 พฤษภาคม 2557 195.5 เอฟเอ็ม เวอร์จิ้นฮิตซ์ ชาร์ตท็อป 40Hot New Chart - 95.5 FM Virgin Hitz CHART TOP 40 ประจำวันอาทิตย์ที่ 29 มิถุนายน 2557 ใหม่ล่าสุด 40 เพลงเพราะๆ ที่ฮิตที่สุดจากคลื่นเวอร์จิ้น  1อีเอฟเอ็ม ชาร์ต 94 ท็อป แอร์เพลย์ 1ยู2เพลย์ ท็อป 10 ชาร์ตชาร์ทเพลงไทยเพราะๆ ที่ฮิตเปิดฟังมากที่สุด ยูทูเพลย์ You2Play Chart เพลงไทย Top 10 Date 6 เมษายน 2557,Plang-Mun.com,19 เมษายน 2557 1

จัดอันดับ
 อันดับ 1 จากการจัดอันดับของเว็บไซต์ Intensive Watch หมวดเพลงไทยสากล ในสัปดาห์ที่ 23 ของปี พ.ศ. 2557 ในวันที่ 1 มิถุนายน - 7 มิถุนายน
 ติดชาร์ตอันดับ 1 ใน 5 ของชาร์ตหมวดเพลง GMM Gmember Chart Top 5 ประจำวันที่ 21 เมษายน พ.ศ. 2557 จากเว็บไซต์ Gmemberhttp://music.gmember.com/Chart/Top5/162014/  http://music.gmember.com/Chart/Top5/162014  
 อันดับ 1 เพลงละครที่มีคนเข้าชมมากที่สุดใน Youtube ปี 2014 
 อันดับ 2 เพลงละครฮิตที่สุดของปี 2014 จากการจัดอันดับโดยเว็บไซต์ Sanook 
 อันดับ 2 มิวสิควีดีดอที่มีผู้ชมสูงสุดของ GMM GRAMMY ปี 2014'''</font>จาก GMM GRAMMY :: The 10 Most-Watched Music Videos of 2014 10 มิวสิควีดีโอที่มีผู้ชมสูงสุดผ่าน youtube ของ GMM GRAMMY ปี 2014 

รางวัล
ได้รับรางวัลท็อปดาวน์โหลด ปี 2014 รวบรวมมาจากเพลงที่ติดชาร์ตอันดับ 1 ในการดาวน์โหลดเพลงผ่านบริการ *123 แกรมมี่ได้หมดเลย ซึ่งเป็นบริการที่ผู้ใช้สามารถดาวน์โหลดเพลงเต็ม เอ็มวี ริงโทน และเสียงเพลงรอสายได้ในเบอร์เดียวภาพเบิร์ดรับมอบรางวัลท็อบดาวโหลดปี 2014จากเพลงคนแพ้ที่ไม่มีน้ำตา
# ฟุตบอลหญิงทีมชาติเกาหลีใต้
ฟุตบอลหญิงทีมชาติเกาหลีใต้  เป็นตัวแทนของประเทศเกาหลีใต้ในการแข่งขันฟุตบอลหญิงระหว่างประเทศ ทีมนี้ได้รับการอ้างถึงในฐานะ "สาธารณรัฐเกาหลี" จากสหพันธ์ฟุตบอลระหว่างประเทศ ทีมนี้เข้าแข่งขันเกมแรกกับทีมชาติญี่ปุ่นในปี ค.ศ. 1990 โดยได้เป็นฝ่ายแพ้ที่ 13 ประตูต่อ 1

ในวันที่ 1 มิถุนายน ค.ศ. 2012 ฟุตบอลหญิงทีมชาติเกาหลีได้รับการจัดให้อยู่ในอันดับที่ 15 ของอันดับโลกหญิงฟีฟ่า ซึ่งเป็นอันดับที่ดีที่สุดที่เคยได้รับ โดยได้รับอานิสงส์จากผลการแข่งขันของฟุตบอลหญิงทีมชาติไอซ์แลนด์

 คณะผู้ฝึกสอน 
 ตำแหน่ง ชื่อ หมายเหตุ ผู้จัดการ  ยุน ด็อก-ยอ ผู้ช่วยผู้จัดการ  จอง ซอง-ชอน ผู้ฝึกสอน  คิม อึน-จ็อง ผู้ฝึกสอนการรักษาประตู  คิม บอม-ซู
# รูปอนันต์เหลี่ยม
ตามทฤษฎีของเรขาคณิตแบบยุคลิด รูปอนันต์เหลี่ยม (Apeirogon) คือ การลดรูปหลายเหลียมแบบหนึ่งที่มีจำนวนด้านเป็นอนันต์นับได้ 

คุณสมบัติเหมือนกับรูปหลายเหลี่ยมอื่น ๆ ที่ประกอบไปด้วยลำดับการต่อกันของเส้นที่ลากเชื่อมจุด
และมุม แต่ต่างกันตรงที่ รูปหลายเหลี่ยมแบบดั้งเดิมไม่มีจุดสิ้นสุด เพราะนำมาต่อกันเป็นวงจรปิด ส่วนรูปอนันต์เหลี่ยมไม่มีจุดสิ้นสุด เพราะคุณไม่สามารถเอาจุดอนันต์ของปลายทั้งสองด้านของรูปเหลี่ยมอนันต์มาเชื่อมต่อกันได้

รูปเหลี่ยมอนันต์ปิดสามารถเกิดขึ้นได้เมื่อมุมของอนุกรมใดอนุกรมหนึ่งมาบรรจบเข้ามากันที่จุดเดียวกัน (มุมหนึ่งจากแต่ละด้าน เริ่มจากจุดไหนก็ได้) จุดบรรจบดังกล่าวเรียกว่าจุดสะสม จุดสะสม และรูปอนันต์เหลี่ยมปิดใด ๆ จะมีอย่างน้อยหนึ่งจุดสะสม 

สองรูปอนันต์เหลี่ยมสามารถอยู่บนระนาบเทสเซลเลชันได้ และสัญลักษณ์ชเลฟลีของระนาบเทสเซลเลชันนี้คือ {∞, 2}

รูปอนันต์เหลี่ยมปกติ
รูปอนันต์เหลี่ยมปกติ คือ รูปเหลี่ยมที่มีด้านเท่ากัน และมุมเท่ากัน เหมือนกับรูปหลายเหลี่ยมปกติ โดยมีสัญลักษณ์ชเล็ฟลีเป็น {∞} ถ้ามุมของรูปอนันต์เหลี่ยมมีมุม 180° แล้วจะมันมีรูปลักษณะเหมือนเส้นตรง ดังรูป

ไฟล์:Regular apeirogon.svg

จากเส้นตรงนี้อาจจะมองว่าเป็นวงกลมรัศมีอนันต์ก็ได้ โดยเปรียบว่าเป็นรูปหลายเหลี่ยมปกติที่มีด้านเป็นจำนวนมหาศาลมาต่อกันจนเป็นวงกลม

รูปแบบความเบ้
thumb|ภาพวาดมุมมอง 3 มิติของรูปเหลี่ยมอนันต์ปกติแบบหนึ่งที่มีลักษณะเป็นเกลียวของสามเหลี่ยมด้านเท่า
เมื่อวาดรูปเหลี่ยมอนันต์ปกติแบบหนึ่งที่มีลักษณะเป็นเกลียวของสามเหลี่ยมด้านเท่า  ด้วยมุมมอง 3 มิติ

บางครั้งคนก็คิดว่ารูปเหลี่ยมอนันต์ก็เป็นตัวอย่างความปกติแบบหนึ่ง จนเมื่อ Branko Grünbaum ค้นพบเพิ่มอีกสองสิ่ง คือถ้ามุมของแต่ละจุดสลับด้านกันไป รูปเหลี่ยนอนันต์จะมีหน้าตาเป็นเส้นซิกแซก และเป็นรูปสมมาตรรูปเดียวกันต่อเนื่องกัน เท่ากับ 2*∞ อย่างไรก็ตามรูปแบบนี้จะเป็นปกติก็ต่อเมื่อด้านหนึ่งไม่ไปทับอีกด้านหนึ่ง และมองว่ามันไม่มีรูปร่าง

ไฟล์:Regular apeirogon zig-zag.png

ถ้าแต่ละมุมถูกแยกออกจากแนวระนาบของมุมก่อนหน้านี้ รูปเหลี่ยมอนันต์จะประกอบออกมาเป็นรูปเกลียวสามเหลี่ยม รูปหลายเหลี่ยมที่ไม่ได้อยู่บนระนาบเดียวกันแบบนี้ เรียกว่าความเบ้ รูปวาดด้านขวาเป็นรูปในมุมสามมิติของรูปเหลี่ยมอนันต์เบ้ปกติอย่างหนึ่ง

รูปหลายเหลี่ยมนี้สร้างขึ้นจากอนุกรมของเซตย่อยของด้านที่ต่อมีการต่อซ้อนอย่างเป็นรูปแบบแอนติปริซึมของรูปสามเหลี่ยมด้านเท่าอย่างไม่สิ้นสุดอย่าง่ แม้จะไม่เหมือนแอนติปริซึมซะทีเดียวก็ตาม มุมที่ถูกบิดไม่ได้จำกัดว่าจะต้องเป็นจำนวนเต็มหารของ 180° รูปหลายเหลี่ยมรูปนี้มีแกนเบ้ ลำดับอนุกรมของด้านของเกลียวของบอร์ดิจค์ค็อกซีเตอร์ สามารถแสดงเป็นรูปเหลี่ยมอนันต์เบ้ปกติได้

เรขาคณิตเชิงไฮเพอร์โบลา
ตามเรขาคณิตเชิงไฮเพอร์โบลา รูปเหลี่ยมอนันต์ ไม่สามารถลดรูปได้และมีรูปร่างเป็นแผ่น เช่น {∞, 3} ที่มีจุดยอดตามวงล้อโฮโร 
240px

ดูเพิ่ม
Apeirogonal tiling
Apeirogonal prism
Apeirogonal antiprism
Apeirohedron
Circle
# ออสเตอร์ซุนด์ ดีเอฟเอฟ
ออสเตอร์ซุนด์ดีเอฟเอฟ (อักษรย่อ: ÖDFF) ได้ใช้ชื่อปัจจุบันตั้งแต่ ค.ศ. 2004 โดยสโมสรนี้ได้รับการก่อตั้งขึ้นครั้งแรกใน ค.ศ. 2001 ภายใต้ชื่อ สตูร์คอนส์ดีเอฟเอฟ ของสโมสรฟุตบอลโฟรโซอีเอฟ และโอเปอีเอฟ เมื่อความพยายามของสมาคมที่เกี่ยวข้องในฟุตบอลหญิงไม่ได้สร้างผลลัพธ์ตามที่ต้องการ ต่อมาได้เปลี่ยนชื่อเป็น โอเป-โฟรโซดีเอฟเอฟ และปี ค.ศ. 2004 จึงได้ใช้ชื่อออสเตอร์ซุนด์ดีเอฟเอฟ การก่อตั้งของสมาคมได้ประสบความสำเร็จในการเข้าร่วมฟุตบอลลีกหญิงสวีเดน ดิวิชัน 1  แต่ก็ล้มเหลวที่จะเข้าร่วมการแข่งขันระดับดิวิชันดังกล่าวในระยะยาว

 ประวัติ 
สโมสรนี้ได้รับการเปิดตัวในการแข่งขันลีกเมื่อวันที่ 4 พฤษภาคม ค.ศ. 2002 โดยเป็นฝ่ายชนะทีมอีเอฟโคทิมรัวที่ 6 ประตูต่อ 1 ในการแข่งขันฟุตบอลลีกหญิงสวีเดน ดิวิชัน 2

ในปี ค.ศ. 2014 ทางสโมสรยังได้ทำการทาบทามนักกีฬาฟุตบอลหญิงทีมชาติไทยให้เข้าร่วมทีมสโมสร ในการแข่งขันลีกดิวิชัน 2 ที่ประเทศสวีเดนอย่างเป็นทางการ ซึ่งได้แก่ ธนีกาญจน์ แดงดา และธนัสถา ชาวงษ์มาดามแป้งร่วมแถลงส่งไหม-จอยค้าแข้งที่สวีเดนนักฟุตบอลหญิงทีมชาติไทย ไปร่วมทีมลีกที่ประเทศสวีเดน รวมถึงในปี ค.ศ. 2015 ซึ่งมีธนัสถา ชาวงษ์ และสุกัญญา ช.เจริญยิ่ง ทำหน้าที่ร่วมสังกัดทีมนี้

อนึ่ง สุนิสา แดนนาบัว ซึ่งเป็นชาวไทย-สวีเดน เคยทำหน้าที่ร่วมกับสโมสรแห่งนี้ และเตรียมเข้าร่วมทีมกับธนีกาญจน์ และธนัสถา อีกครั้ง

 ทีม 

 ทีมปัจจุบัน 
ณ เดือนกุมภาพันธ์ ค.ศ. 2015 -
# องค์การคลังสินค้า
องค์การคลังสินค้า  เป็นรัฐวิสาหกิจในสังกัดกระทรวงพาณิชย์ ก่อตั้งขึ้นเมื่อปี พ.ศ. 2498

 ประวัติ 
ช่วงสงครามโลกครั้งที่ 2 สินค้าอุปโภคบริโภคมีแนวโน้มที่ราคาจะสูงขึ้นมาก กระทรวงพาณิชย์จึงได้จัดตั้ง "หอคลังสินค้ากลาง" ในสังกัดกรมการค้าภายใน เมื่อปี พ.ศ. 2485 เพื่อเป็นหน่วยงานหลักในการรักษาระดับราคาสินค้าอุปโภคบริโภค ต่อมาในปี พ.ศ. 2487 ได้เปลี่ยนชื่อเป็น "คลังสินค้ากลาง" และยกฐานะขึ้นเป็น "กองคลังสินค้า" ในปีเดียวกัน แต่ภายหลังสงครามโลกครั้งที่ 2 สงบลง ภารกิจของกองคลังสินค้า จึงเป็นเพียงหน่วยงานที่รับซื้อและจำหน่ายสินค้าทั่วไป กระทั่งในปี พ.ศ. 2497 กระทรวงเศรษฐการ (ชื่อในขณะนั้น) ได้มีนโยบายจัดตั้งฉางข้าวและคลังสินค้า เพื่อรับฝากข้าวและสินค้าเกษตร โดยการออกพระราชกฤษฎีกาจัดตั้งองค์การคลังสินค้า พ.ศ. 2498พระราชกฤษฎีกาจัดตั้งองค์การคลังสินค้า พ.ศ. ๒๔๙๘ ขึ้น

องค์การคลังสินค้า มีวัตถุประสงค์ในการจัดตั้งเพื่อทำกิจการทั้งปวงเกี่ยวกับข้าว พืชผลและสินค้าต่างๆ เพื่อให้จำนวนผลิต คุณภาพ ราคา เหมาะสมและเพียงพอกับความต้องการของรัฐและประชาชนทั่วไป และต่อมาในปี พ.ศ. 2540 ได้มีการแก้ไขพระราชกฤษฎีกาจัดตั้งองค์การคลังสินค้ากำหนดวัตถุประสงค์ ในการจัดตั้งใหม่คือ “ทำกิจการทั้งปวงเกี่ยวกับสินค้าเกษตรและสินค้าอุปโภคบริโภค รวมทั้งธุรกิจบริการที่เกี่ยวข้องกับสินค้าเกษตรและสินค้าอุปโภคบริโภค”

ในระยะเริ่มต้น องค์การคลังสินค้า ได้รับโอนกิจการมาจากกองคลังสินค้า กระทรวงเศรษฐการ และในปี พ.ศ. 2524 ได้รับโอนทรัพย์สินของโรงงานกระสอบ กรมโรงงานอุตสาหกรรม เข้าด้วยกัน ซึ่งใช้เป็นที่ตั้งของสำนักงานองค์การคลังสินค้า ตั้งแต่ปี พ.ศ. 2546 เป็นต้นมา

 คณะกรรมการ 
คณะกรรมการ ตั้งแต่วันที่ 25 มิถุนายน พ.ศ. 2567
 พันตำรวจเอก อดิศร บุญประทีป ประธานกรรมการ
 ฉัตรชัย ศักดิ์ศิลปชัย รองประธานกรรมการ
 กฤษณ์ กระแสเวส กรรมการ
 จิระเสกข์ ตรีเมธสุนทร กรรมการ
 ณัชชารีย์ ทินกร ณ อยุธยา กรรมการ
 ปิยะนุช สัมฤทธิ์ กรรมการ
 มณเฑียร อินทร์น้อย กรรมการ
# อยู่ต่อเลยได้ไหม
"อยู่ต่อเลยได้ไหม" เป็นซิงเกิลของ สิงโต นำโชค ในปี พ.ศ. 2555 เป็นผู้ประพันธ์เนื้อร้อง-ทำนองและผู้เรียบเรียง เป็นเพลงจังหวะเบา ๆ ที่มีแนวเพลง Surf Music ผสมอยู่ด้วย และที่มาของเพลงนี้ได้แรงบันดาลใจมาจากปาร์ตี้ที่สนุกมากจนเขาไม่อยากให้มันจบลง ออกจำหน่ายในวันที่ 8 ตุลาคม พ.ศ. 2555

 มิวสิกวิดีโอ 
มิวสิกวิดีโอเพลง "อยู่ต่อเลยได้ไหม" เผยแพร่ในวันที่ 29 ตุลาคม พ.ศ. 2555 มีเนื้อหาสุดโรแมนติก เกี่ยวกับการเริ่มจากปาร์ตี้ที่สนุกมากจนเขาไม่อยากให้มันจบลง วินาทีแห่งการบอกลานั้นที่สามารถตีความได้จากหลายมุมมอง ไม่ใช่แค่เพียงกับงานเลี้ยงที่สนุกสนานจนไม่อยากให้มันจบลงแต่อาจเป็นช่วงเวลาที่ต้องบอกลากับคนพิเศษในค่ำคืนอันแสนสุข “แต่เมื่องานเลี้ยงย่อมมีวันเลิกรา” เราควรจะทำให้ช่วงเวลาดี ๆ ยาวนานที่สุดได้ยังไง?

 การตอบรับ 
เพลง "อยู่ต่อเลยได้ไหม" ได้คว้าอันดับ 2 จาก 10 อันดับ ของไอทูนส์สโตร์ไทยแลนด์ (iTunes Store Thailand) เพลงที่ขายดีที่สุดในไอทูนส์ ในปี พ.ศ. 2556
 ชาร์ต 
ชาร์ต (พ.ศ. 2555)อันดับสูงสุด Seed Chart Top 20Seed Chart Top 208 Music Hit Chart Top 2016 : #อยู่ต่อเลยได้ไหม - สิงโต นำโชค #Up from #20 Peak+16 #เพลงไทย #MusicHitChartTop20  16
ชาร์ต (พ.ศ. 2556)อันดับสูงสุด 89.5 Sweet Top 20 ChartTOP TWENTY 89.5 SWEET CHART ปีที่ 16 ครั้งที่ 620 ประจำวันศุกร์ 11 มกราคม 2556 5 iTunes Store Thailand Top Chart 2 95.5 FM Virgin Hitz CHART TOP 100 8 TrueMusic Digital ChartTrueMusic Digital Chart : แรงจนเบียดแชมป์ร่วง! กับซิงเกิ้ลล่าสุดจาก สิงโต นำโชค เพลง อยู่อย่างเหงา ๆ 2
# องค์การสวนยาง
องค์การสวนยาง (อ.ส.ย.) เป็นอดีตรัฐวิสาหกิจในสังกัดกระทรวงเกษตรและสหกรณ์ ผู้ก่อตั้งคือ ชุบ มุนิกานนท์  และก่อตั้งขึ้นเมื่อปี พ.ศ. 2504 มีสำนักงานใหญ่ตั้งอยู่ที่อำเภอช้างกลาง จังหวัดนครศรีธรรมราช ต่อมาถูกยุบรวมเข้าเป็นการยางแห่งประเทศไทยในปี พ.ศ. 2558

 ประวัติ 
กิจการสวนยางในประเทศไทย เริ่มต้นในปี พ.ศ. 2482 โดยรัฐมนตรีว่าการกระทรวงการคลัง ได้มอบเงินจำนวนหนึ่งให้พระยาอนุวัติวนรักษ์ หัวหน้ากองการยาง กรมป่าไม้ เพื่อซื้อที่ดินสวนยาง ต่อมาในปี พ.ศ. 2484 ได้มีพระราชกฤษฎีกากำหนดเขตหวงห้ามที่ดินในท้องที่ตำบลช้างกลาง อำเภอฉวาง จังหวัดนครศรีธรรมราชพระราชกฤษฎีกากำหนดเขตหวงห้ามที่ดินในท้องที่ตำบลช้างกลาง อำเภอฉวาง จังหวัดนครศรีธรรมราช พุทธศักราช ๒๔๘๔ หวงห้ามที่ดินดังกล่าวไว้เพื่อการเกษตร รวมเนื้อที่ประมาณ 12,000 ไร่ แต่ในช่วงเวลาดังกล่าวเกิดสงครามมหาเอเชียบูรพา ทำให้ไม่สามารถดำเนินการได้อย่างเต็มที่ โดยในระหว่างปี พ.ศ. 2485 ถึงปี พ.ศ. 2490 กิจการสวนยางดังกล่าวอยู่ในความดูแลขององค์การอุตสาหกรรมป่าไม้ และโอนไปรวมกับบริษัท แร่และยาง จำกัด ในปี พ.ศ. 2490 แต่ยังไม่ทันได้ดำเนินการบริษัท แร่และยาง จำกัด ก็ต้องเลิกกิจการไปเสียก่อน จึงต้องโอนกลับมาสังกัดองค์การอุตสาหกรรมป่าไม้เช่นเดิม

ในปี พ.ศ. 2491 กรมสวัสดิการทหารบก ได้เข้ามาศึกษาดูกิจการสวนยาง แต่ก็ไม่ได้มีการเข้ามาดำเนินการแต่อย่างใด จนกระทั่งในปี พ.ศ. 2492 คณะรัฐมนตรีได้มีมติให้ยกฐานะกิจการสวนยางขึ้นเป็น "องค์การสวนยางนาบอน" สังกัดสำนักงานปลัดกระทรวงเกษตรและสหกรณ์ โดยมีวัตถุประสงค์เพื่อผลิตยางแผ่นรมควัน น้ำยางสดจำหน่าย และดำเนินการค้นคว้าทดลอง ฝึกอบรมเกษตรกรไทยในการผลิตยาง ด้วยเงินทุนจากกระทรวงการคลัง จำนวน 3.4 ล้านบาท

กระทั่งในปี พ.ศ. 2504 ได้มีการตราพระราชกฤษฎีกาจัดตั้งองค์การสวนยาง พ.ศ. 2504พระราชกฤษฎีกาจัดตั้งองค์การสวนยาง พ.ศ. ๒๕๐๔ กำหนดให้องค์การสวนยางเป็นนิติบุคคล

ต่อมาเมื่อวันที่ 15 กรกฎาคม พ.ศ. 2558 ได้ยุบรวมกับหน่วยงานอื่นอีกสองหน่วยงานเป็น การยางแห่งประเทศไทย ซึ่งเป็นรัฐวิสาหกิจ ตามพระราชบัญญัติการยางแห่งประเทศไทย พ.ศ. 2558พระราชบัญญัติการยางแห่งประเทศไทย พ.ศ. 2558ราชกิจจานุเบกษา เล่ม 132 ตอนที่ 63ก วันที่ 14 กรกฎาคม 2558

 พื้นที่ขององค์การสวนยาง 
องค์การสวนยาง มีพื้นที่ทำประโยชน์ จำนวน 41,800 ไร่ ดังนี้
 ที่ดินในหมู่ที่ 16 ตำบลช้างกลาง อำเภอช้างกลาง จังหวัดนครศรีธรรมราช จำนวน 10,200 ไร่ เป็นที่ดินตามพระราชกฤษฎีกากำหนดเขตหวงห้ามที่ดินในท้องที่ตำบลช้างกลาง อำเภอฉวาง จังหวัดนครศรีธรรมราช พ.ศ. 2484
 ที่ดินในตำบลกรุงหยัน อำเภอทุ่งใหญ่ จังหวัดนครศรีธรรมราช จำนวน 31,600 ไร่ เป็นที่ดินที่กรมป่าไม้มอบให้ทำประโยชน์ ตามมติคณะรัฐมนตรี
# สนามกีฬาบิสเลตต์
สนามกีฬาบิสเลตต์ (,) ตั้งอยู่ที่กรุงออสโล ประเทศนอร์เวย์ เริ่มก่อสร้างในปี ค.ศ. 1917 แล้วเสร็จในปี ค.ศ. 1922 ซึ่งเป็นสนามกีฬาขนาดใหญ่อันดับที่ 1 ของนอร์เวย์

ในปี ค.ศ. 1952 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1952 ที่นอร์เวย์เป็นเจ้าภาพ
# หม่อมเทวาธิราช (หม่อมราชวงศ์แดง อิศรเสนา)
ร้อยเอก หม่อมเทวาธิราช (หม่อมราชวงศ์แดง อิศรเสนา) จ.ช., ร.จ.ม. เกิดในสมัยรัชกาลที่ 3 ตรงกับวันอังคารที่ 24 กันยายน พ.ศ. 2392 เป็นบุตรใหญ่ในหม่อมเจ้าจันตรี อิศรเสนา เกิดแต่หม่อมสวน อิศรเสนา ณ อยุธยา มีน้องต่างมารดา คือ ร้อยเอก หม่อมราชวงศ์มุ้ย อิศรเสนา, หลวงราชดรุณรักษ์ (หม่อมราชวงศ์สอาด อิศรเสนา) บิดาของพระยาภะรตราชา (หม่อมหลวงทศทิศ อิศรเสนา), พระวรภัณฑ์ภักดี (หม่อมราชวงศ์เหมือน อิศรเสนา) และหม่อมราชวงศ์ไหม อิศรเสนา

หม่อมเทวาธิราชเป็นไทยผู้แรกที่เรียนรู้วิชาช่างโทรเลข โดยได้รับถ่ายทอดวิชาจากนายเฮนรี อาลาบาศเตอร์ (ต้นสกุล เศวตศิลา) เดิมรับราชการอยู่กรมทหารมหาดเล็ก ต่อมาท่านเป็นนายงานสร้างโทรเลขสายแรกของกรุงสยาม (สายปากน้ำ) และเมื่อดำเนินการสร้างโทรเลขสายปากน้ำลุล่วงแล้วจึงได้รับพระบรมราชโองการโปรดเกล้าฯ ให้เป็นนายงานสร้างโทรเลขสายอื่น ๆ ทั่วพระราชอาณาเขตในเวลานั้นด้วย 

กระทั่งปีวอก พ.ศ. 2427 ทรงพระกรุณาโปรดเกล้าฯ พระราชทานสัญญาบัตรตั้งเป็นหม่อมเทวาธิราช ราชนิกูล ครั้นการสร้างโทรเลขในสมัยนั้นสำเร็จได้ใช้การทุกสายแล้ว จึงลาพักงานราชการหันไปประกอบการค้าขายทางหัวเมืองเหนือ เที่ยวระหกระเหินอยู่หลายปีจึงกลับเข้ารับราชการทหารอยู่ในกรมยุทธนาธิการ ได้รับพระราชทานสัญญาบัตรเป็นนายร้อยเอกเมื่อวันที่ 14 สิงหาคม พ.ศ. 2448 พระราชทานสัญญาบัตรทหารบก รับราชการในกรมสรรพยุทธ แล้วย้ายมากรมจเรทหารช่าง และกรมเกียกกายกองทัพบกเป็นที่สุด มาจนปีชวด พ.ศ. 2455 หม่อมเทวาธิราชชรา อายุได้ 63 ปี จึงออกจากตำแหน่งประจำราชการ ได้รับพระราชทานเบี้ยบำนาญต่อมา

หม่อมเทวาธิราชมีนิวาสถานอยู่บริเวณถนนรามบุตรีในปัจจุบัน (บริเวณโรงเรียนอัมพรไพศาลเดิม) มีภรรยาและบุตรเท่าที่ทราบดังนี้

 นางเลื่อม อิศรเสนา ณ อยุธยา บุตรี หมื่นกษัตริย์ศรีศักดิเดช (สวน ถาวโรทยาน) และ นางเอี่ยม กษัตริย์ศรีศักดิเดช 
 หม่อมหลวงพร้อม อิศรเสนา
 หม่อมหลวงหญิง เยื้อ อิศรเสนา
 เสวกเอก พระยาพิพิธไอสูรย์ (หม่อมหลวงยินดี อิศรเสนา) ต.ช., ต.ม., ต.จ.ว., ว.ป.ร.๔, ป.ป.ร. ๔, ร.จ.ท.(๖), ร.จ.พ. อดีตเจ้ากรมพัสดุ สมรสกับ คุณหญิงเนื่อง พิพิธไอสูรย์ (สุจริตกุล) บุตรีในเจ้าพระยาสิริรัตนมนตรี กับท่านผู้หญิงจีบ สิริรัตนมนตรี (ไม่มีบุตรกับคุณหญิง) พระพาพิพิธไอสูรย์มีบุตรที่เกิดจากนางพัน อิศรเสนา ณ อยุธยา คือ รองเสวกตรี ขุนวิมานวัชรี (ดั่น อิศรเสนา ณ อยุธยา) บ.ม., ร.จ.ท.(๖), ร.จ.ท.(๗), ภ.ป.ร.๕
 หม่อมหลวงดัด อิศรเสนา

 นางใย อิศรเสนา ณ อยุธยา บุตรี ท้าวอินทกัลยา (เพื่อน พวงนาก) กับนายดิศ ท้าวอินทกัลยา (เพื่อน) เป็นบุตรีท้าวมังสี (แสง ณ เวียงจันทน์) กับนายนาค พวงนาก
 หม่อมหลวงหญิง ลำดวน อิศรเสนา หรือ หม่อมหลวงหญิงใหญ่ ดิศกุล ในสมเด็จพระเจ้าบรมวงศ์เธอ กรมพระยาดำรงราชานุภาพ
 หม่อมหลวงหญิง ประดับ อิศรเสนา
 หม่อมหลวงหญิง หยุย โรจนเวทย์ (อิศรเสนา)

 นางบุญสม อิศรเสนา ณ อยุธยา บุตรี เจ้าพระยาคทาธรธรณินทร์ (เยีย อภัยวงศ์) กับท่านผู้หญิงทิม คทาธรธรนินทร์ 
 หม่อมหลวงหญิง เจียม ทัพสวัสดิ์ (อิศรเสนา)

หม่อมเทวาธิราชออกจากราชการแล้วเป็นปกติอยู่ไม่กี่ปีก็เกิดโรคปัสสาวะพิการ เป็นเหตุให้ทุพพลภาพอยู่ช้านาน หม่อมเทวาธิราชถึงแก่กรรมด้วยสาเหตุไข้หวัดใหญ่ที่บ้านข้างวัดชนะสงคราม เมื่อวันที่ 9 พฤศจิกายน พ.ศ. 2461 อายุได้ 69 ปีข่าวตาย  พระราชทานเพลิงศพ ณ เมรุวัดสระเกศ เมื่อวันที่ 20 เมษายน ปี พ.ศ. 2462 ทรงพระกรุณาโปรดเกล้าพระราชทานเงิน 1,000 สตางค์ ผ้าขาว 2 พับพระราชทานเพลิงศพ และมีการพิมพ์หนังสือ ตำนานวังน่า ขึ้นเป็นครั้งแรกเพื่อแจกในงานพระราชทานเพลิงศพอีกด้วย

 เครื่องราชอิสริยาภรณ์ 
พระราชทานเหรียญจักรมาลา

 ลำดับสาแหรก
# มาซาฮิโระ วาดะ
มาซาฮิโระ วาดะ (21 มกราคม พ.ศ. 2508 -) อดีตนักฟุตบอลอาชีพชาวญี่ปุ่น อดีตผู้จัดการทีมชลบุรี เอฟซี และศรีสะเกษ

เกียรติประวัติ
ผู้จัดการทีม
ชลบุรี เอฟซี
 ไทยลีก 
 รองชนะเลิศ : 2557
 ไทยเอฟเอคัพ 
 รองชนะเลิศ : 2557
 หัวหน้าผู้ฝึกสอนยอดเยี่ยม: ไทยพรีเมียร์ลีก ฤดูกาล 2557
# สตาดีโอโอลิมปีโกกรันเดโตรีโน
สตาดีโอโอลิมปีโกกรันเดโตรีโน  ตั้งอยู่ที่เมืองตูริน ประเทศอิตาลี เริ่มก่อสร้างใน ค.ศ. 1932 แล้วเสร็จใน ค.ศ. 1933 ซึ่งเป็นสนามกีฬาขนาดใหญ่อันดับที่ 19 ของอิตาลี และใหญ่เป็นอันดับสองของแคว้นปีเยมอนเต รองจากสนามกีฬายูเวนตุส

ใน ค.ศ. 2006 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 2006 ที่อิตาลีเป็นเจ้าภาพ
# สนามกีฬาโอลิมปิกเกรอนอบล์
สนามกีฬาโอลิมปิกเกรอนอบล์  เป็นสนามกีฬาชั่วคราว ตั้งอยู่ที่เมืองเกรอนอบล์ ประเทศฝรั่งเศส

ในปี ค.ศ. 1968 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1968 ที่ฝรั่งเศสเป็นเจ้าภาพ และถูกรื้อถอนทันทีหลังสิ้นสุดการแข่งขัน
# โกรเซอโอลึมพีอาชันท์เซอ
โกรเซอโอลึมพีอาชันท์เซอ  ตั้งอยู่ที่การ์มิช-พาร์เทินเคียร์เชิน ประเทศเยอรมนี ใน ค.ศ. 1936 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1936 ที่เยอรมนีเป็นเจ้าภาพ1936 Winter Olympics official report. (PDF) pages 369 to 378. Accessed 20 November 2015. 

ผู้ทำสถิติสนามกีฬาคือ Dawid Kubacki ที่กระโดดไกล 144 เมตรในการกระโดดสกีปีใหม่ประจำปีในวันที่ 1 มกราคม ค.ศ. 2021 Anders Jacobsen เคยกระโดดไกล 145 เมตรตอนฝึกฝนในวันที่ 31 ธันวาคม ค.ศ. 2014 แต่ไม่นับเป็นสถิติใหม่ของสนามเพราะสถิตินี้ไม่ได้ทำในรอบคัดเลือก
# รีสอร์ตสกีสควอว์วัลเลย์
รีสอร์ตสกีสควอว์วัลเลย์ (อังกฤษ : Squaw Valley Ski Resort) เป็นโรงแรมสำคัญตั้งอยู่ที่เพลเซอร์ รัฐแคลิฟอร์เนีย เปิดให้บริการสำหรับการแข่งขันกีฬาโอลิมปิก
# เตอัทร์เดเซเรมอนี
เตอัทร์เดเซเรมอนี  เป็นสนามกีฬาชั่วคราว ตั้งอยู่ที่เมืองอาลแบร์วีล ประเทศฝรั่งเศส สร้างขึ้นเพื่อใช้เป็นสนามกีฬาหลักของกีฬาโอลิมปิกฤดูหนาว 1992 ที่ฝรั่งเศสเป็นเจ้าภาพ
# สนามกีฬาโอลิมปิกฟิชต์
สนามกีฬาโอลิมปิกฟิชต์  ตั้งอยู่ที่เมืองโซชี ประเทศรัสเซีย เริ่มก่อสร้างในปี ค.ศ. 2012 แล้วเสร็จในปี ค.ศ. 2013 ซึ่งเป็นสนามกีฬาขนาดใหญ่อันดับที่ 2 ของรัสเซีย รองจากสนามกีฬาลุจนีกี

ในปี ค.ศ. 2014 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 2014 ที่รัสเซียเป็นเจ้าภาพ
# อาคารกีฬาบลายธ์
อาคารกีฬาบลายธ์  ตั้งอยู่ที่สควอว์วัลเลย์, รัฐแคลิฟอร์เนีย สหรัฐอเมริกา เริ่มก่อสร้างในปี ค.ศ. 1959 แล้วเสร็จในปี ค.ศ. 1960

ในปี ค.ศ. 1960 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1960 ที่อเมริกาเป็นเจ้าภาพ
# สนามคริกเก็ตเมลเบิร์น
สนามคริกเก็ตเมลเบิร์น  ตั้งอยู่ที่เมลเบิร์น รัฐวิคตอเรีย ประเทศออสเตรเลีย

ในปี ค.ศ. 1956 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 16 ที่ออสเตรเลียเป็นเจ้าภาพ
# สโมสรฟุตบอลหญิงโกยังแดคโยนุนนพพี
สโมสรฟุตบอลหญิงโกยังแดคโยนุนนพพี  เป็นทีมฟุตบอลหญิงเกาหลีใต้ ซึ่งตั้งอยู่ ณ เมืองโกยาง จังหวัดคย็องกี สโมสรแดคโยแกงการูได้รับการก่อตั้งขึ้นในเดือนพฤศจิกายน ค.ศ. 2002 ในฐานะที่เป็นส่วนหนึ่งของแดคโยสปอร์ตส ทีมนี้ได้เข้าแข่งขันในดับเบิลยูเคลีก ซึ่งเป็นลีกระดับสูงสุดของเกาหลี และสามารถครองแชมป์ในปี ค.ศ. 2009 ซึ่งได้มีการจัดการแข่งขันลีกดังกล่าวขึ้นเป็นครั้งแรก

เดิมทีมนี้มีชื่อว่า แดคโยแกงการูส์ และได้มีการเปลี่ยนชื่อมาเป็น สโมสรฟุตบอลหญิงโกยังแดคโยนุนนพพี ตั้งแต่ ค.ศ. 2010 เพื่อยกระดับการเข้าร่วมแข่งขัน ทั้งนี้ ชิม ซอ-ย็อน ซึ่งเป็นกีฬาฟุตบอลหญิงทีมชาติเกาหลีใต้ ได้ทำหน้าที่อยู่ ณ สังกัดสโมสรแห่งนี้

 ทีมปัจจุบัน 

ผู้เล่นใน อักษรตัวหนา ได้ทำหน้าที่ร่วมกับชุดใหญ่ในการแข่งขันระดับนานาชาติ

 เจ้าหน้าที่สโมสร 
 หัวหน้าผู้ฝึกสอน:  พัก นัม-ยอล
 ผู้ช่วยผู้ฝึกสอนและผู้ฝึกสอนการรักษาประตู:  คว็อน ชาน-ซู
 แพทย์ประจำทีม:  ยู ฮยอน-จู

 อดีตนักฟุตบอลที่โดดเด่น 
  ยู ยอง-ซิล

 รายการที่ชนะ 
ดับเบิลยูเค-ลีก: ค.ศ. 2009
# สนามกีฬาอาซิม เฟร์ฮาทอวิช ฮาเซ
สนามกีฬาอาซิม เฟร์ฮาทอวิช ฮาเซ (บอสเนีย:) เป็นสนามกีฬาอเนกประสงค์ ตั้งอยู่ที่กรุงซาราเยโว ประเทศบอสเนียและเฮอร์เซโกวีนา

ในปี ค.ศ. 1984 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1984 ที่ยูโกสลาเวียเป็นเจ้าภาพ
# เหรียญกล้าหาญเจ้าหน้าที่รักษาความปลอดภัยสาธารณะ
เหรียญกล้าหาญเจ้าหน้าที่รักษาความปลอดภัยสาธารณะ  เป็นเครื่องอิสริยาภรณ์สหรัฐอเมริกา สถาปนาโดย บิล คลินตัน เมื่อวันที่ 29 กรกฎาคม 2000 ประธานาธิบดีแห่งสหรัฐอเมริกาเป็นประธานแห่งเครื่องอิสริยาภรณ์นี้

แพรแถบ
109px
# ลานน้ำแข็งโอลิมปิกซังคท์โมริทซ์
ลานน้ำแข็งโอลิมปิกซังคท์โมริทซ์  เป็นสนามกีฬากลางแจ้ง ตั้งอยู่ที่เมืองซังคท์โมริทซ์ รัฐเกราบึนเดิน ประเทศสวิตเซอร์แลนด์

ในปี ค.ศ. 1948 สนามกีฬาแห่งนี้เป็นสนามแข่งขันฮอกกี้น้ำแข็ง สเกตความเร็ว และสเกตลีลาในโอลิมปิกฤดูหนาว 1928 และโอลิมปิกฤดูหนาว 1948 ที่สวิตเซอร์แลนด์เป็นเจ้าภาพ
# สนามกีฬาไวต์ซิตี
สนามกีฬาไวต์ซิตี  เป็นสนามกีฬาในอดีต ตั้งอยู่ในเขตไวต์ซิตีของกรุงลอนดอน สหราชอาณาจักร เริ่มก่อสร้างในปี ค.ศ. 1907 แล้วเสร็จในปี ค.ศ. 1908 

สนามกีฬาแห่งนี้เป็นสนามกีฬาหลักของกีฬาโอลิมปิกครั้งที่ 4 ที่อังกฤษเป็นเจ้าภาพในปี ค.ศ. 1908 หลังจากนั้นใช้เป็นสนามแข่งขันวิ่งสุนัขเกรย์ฮาวนด์ และเป็นสนามแข่งขันฟุตบอลโลก 1966 ระหว่างอุรุกวัยกับฝรั่งเศส ก่อนจะถูกรื้อถอนไปในปี ค.ศ. 1985 ปัจจุบันบริเวณสนามกีฬาเป็นที่ตั้งอาคารสำนักงานบีบีซี ไวต์ซิตี